हेलीकॉप्टर हादसे को प्रधानमंत्री से जोड़कर सोशल मीडिया पर पोस्ट डालने वाले के खिलाफ मामला दर्ज
पुलिस ने गुरुवार को बताया कि फेसबुक पर किए गए पोस्ट में व्यक्ति ने रावत और हादसे को लेकर आपत्तिजनक टिप्पणियां की हैं और प्रधानमंत्री नरेंद्र मोदी को भी इससे जोड़ा है। यह पोस्ट वायरल हो रहा है। उन्होंने बताया कि इस पोस्ट की भाजपा (भारतीय जनता पार्टी), अन्य हिन्दुवादी संगठनों और जनता ने भी आलोचना की है।
कोयंबटूर: तमिलनाडु के कुन्नूर में हुए हेलीकॉप्टर हादसे को प्रधानमंत्री नरेंद्र मोदी से जोड़ने वाला पोस्ट सोशल मीडिया पर डालने को लेकर शहर पुलिस ने एक व्यक्ति के खिलाफ मामला दर्ज किया है। भारतीय वायुसेना (IAF) और पुलिस बार-बार कह रही है कि मामले की जांच लंबित है और ऐसे में लोग सोशल मीडिया पर इस संबंध में अटकलों के आधार पर कोई पोस्ट ना डालें। इसके बावजूद ‘नान थान कोवाई बाला’ (मैं कोवाई बाला हूं) नामक हैंडल से हादसे के संबंध में कुछ आपत्तिजनक पोस्ट किए गए हैं, जिसकी जनता भी आलोचना कर रही है।पुलिस ने गुरुवार को बताया कि फेसबुक पर किए गए पोस्ट में व्यक्ति ने रावत और हादसे को लेकर आपत्तिजनक टिप्पणियां की हैं और प्रधानमंत्री नरेंद्र मोदी को भी इससे जोड़ा है। यह पोस्ट वायरल हो रहा है। उन्होंने बताया कि इस पोस्ट की भाजपा (भारतीय जनता पार्टी), अन्य हिन्दुवादी संगठनों और जनता ने भी आलोचना की है।उन्होंने बताया कि पोस्ट के आधार पर सर्वणमपत्ती थाना पुलिस ने विभिन्न समुदायों के बीच धर्म, नस्ल और स्थान के आधार पर वैमनस्य फैलाने आदि सहित तीन धाराओं में मामला दर्ज किया है। पुलिस ने बताया कि मामले की जांच जारी है।गौरतलब है कि 8 दिसंबर को तमिलनाडु के कुन्नूर में एमआई17वी हेलीकॉप्टर दुर्घटनाग्रस्त होने से उसमें सवार देश के पहले प्रधान रक्षा अध्यक्ष जनरल बिपिन रावत, उनकी पत्नी मधुलिका रावत और सेना के 12 अन्य लोगों की मौत हो गई थी।